ລາຍງານໄດ້ຄົ້ນພົບວ່າ ຄວາມຫຼາກຫຼາຍ ທາງຊີວະພາບໃຕ້ນໍ້າ ຢູ່ໃກ້ກັບເສັ້ນສູນສູດ ແມ່ນກຳລັງຫຼຸດລົງ
ອົງການກອງທຶນສັດປ່າໂລກ ເວົ້າວ່າ ປະມານສາມພັນລ້ານຄົນໃນທົ່ວໂລກກາງຕໍ່ອາໄສທາດໂປຣຕີນຈາກປາທີ່ຖືກລ້ຽງ ຫຼື ຈັບໄດ້ໃນນໍ້າ. 
ລາຍງານຫຼ້າສຸດທີ່ຖືກເປີດເຜີຍໂດຍສະຖາບັນການສຶກສາແຫ່ງຊາດ ກ່ຽວກັບ ວິທະຍາສາດໄດ້ວາດພາບທີ່ເປັນຕາຢ້ານ ກ່ຽວກັບ ການຫຼຸດລົງຂອງຊີວິດທີ່ຫຼາກຫຼາຍໃນມະຫາສະໝຸດ ການສຶກ ສາດັ່ງກ່າວໄດ້ດຳເນີນມາຫຼາຍທົດສະວັດ ແລະ ດັ່ງທີ່ນັກຂ່າວວີໂອເອ ອາຣາຊ ອາຣາບາຊາດີ ລາຍງານນັ້ນ, ບັນດານັກຄົ້ນຄວ້າໄດ້ເຊື່ອມໂຍງການຫຼຸດລົງຂອງສາຍພັນຕ່າງໆໃສ່ການເພີ່ມຂຶ້ນຂອງອຸນຫະພູມໃນມະຫາສະໝຸດ ພຸດທະສອນ ມີລາຍລະອຽດມາສະເໜີທ່ານໃນອັນດັບຕໍ່ໄປ ການຄົ້ນຄວ້າ ທີ່ຖືກເປີດເຜີຍໃນວັນຈັນທີ່ຜ່ານມາໄດ້ສະແດງໃຫ້ເຫັນຄວາມກ່ຽວພັນທີ່ແຂງແກ່ນລະຫວ່າງການເພີ່ມຂຶ້ນຂອງອຸນຫະພູມຢູ່ໜ້ານໍ້າທະເລ ກັບການຫຼຸດລົງປະມານ 50 ເປີເຊັນຂອງສາຍພັນສັດໃນນໍ້າທະເລ-ມະຫາສະໝຸດທັງໝົດທົ່ວໂລກໃນພຽງ 40 ປີ ທ່ານ ເຊບາສຕຽນ ເຟີສ໌ (Sebastian Ferse) ນັກຄົ້ນຄວ້າປະກາລັງ ແລະ ນັກນິເວດວິທະຍາ ໄດ້ກ່າວວ່າ “ໃນປະຫວັດສາດນິເວດວິທະຍານີ້ແມ່ນແສງວາບ ມັນແມ່ນພຽງການກະພິບຕາເທົ່ານັ້ນ ທີ່ຈະເຫັນການປ່ຽນແປງຢ່າງວ່ອງໄວດັ່ງກ່າວ, ຫຼື ການປ່ຽນແປງແບບນັ້ນທີ່ໄດ້ເກີດຂຶ້ນຢ່າງວ່ອງໄວຫຼາຍ ຂ້າພະເຈົ້າຢາກເວົ້າວ່າມັນແມ່ນສິ່ງທີ່ໜ້າປະຫຼາດໃຈຫຼາຍ ” ນັກຄົ້ນຄວ້າ ແລະ ນັກນິເວດວິທະຍາ ທ່ານ ເຊບາສຕຽນ ເຟີສ໌ ກ່າວວ່າປະກາລັງໄດ້ເລີ່ມເຄື່ອນໄປທິດເໜືອ ແລະ ໃຕ້ສູ່ຂົ້ວໂລກ, ເປັນສັນຍານທີ່ວ່າມັນກຳລັງປັບຕົວເຂົ້າກັບນໍ້າທີ່ອຸ່ນ ແຕ່ທ່ານສົງ ໄສວ່າການປ່ຽນແປງນັ້ນສາມາດເກີດຂຶ້ນໄວ ພໍທີ່ຈະປັບຕົວໃຫ້ເຂົ້າກັບສະພາບອາກາດປ່ຽນແປງຫຼືບໍ່ ສິ່ງທີ່ມີຊີວິດຕ່າງໆທີ່ສາມາດເຄື່ອນໄຫວໄດ້ຢ່າງງ່າຍດາຍສ່ວນໃຫຍ່ແມ່ນໄດ້ ເຮັດແນວນັ້ນແລ້ວ, ອີງຕາມການກ່າວຂອງນັກຄົ້ນຄວ້າ ທ່ານນາງ ໄຈຢາ ຊາວດາຣີ ທ່ານນາງ ໄຈຢາ ຊາວດາຣີ, ນັກຊີວະພູມສາດຈາກມະຫາວິທະຍາໄລ ໂກເອັທ໌ ໄດ້ກ່າວວ່າ “ພວກເຮົາໄດ້ຄົ້ນພົບວ່າສິ່ງທີ່ມີຊີວິດໃນທະເລເກືອບທຸກຊະນິດໄດ້ຍ້າຍໜີ, ຍ້າຍໜີຈາກເສັ້ນສູນສູດ, ແລະ ພວກມັນແມ່ນກຳລັງລວມກັນຢູ່ໃນລະຫວ່າງເຂດຮ້ອນ ແລະ ເຂດອົບອຸ່ນ, ແລະ ນັ້ນແມ່ນ ບ່ອນທີ່ພວກເຮົາມີສິ່ງທີ່ມີຊີວິດຕ່າງໆຫຼາຍທີ່ສຸດ ” ນັກວິທະຍາສາດອະນຸລັກສິ່ງແວດລ້ອມ ທ່ານ ສຕວດ ພິມ ກ່າວວ່າ ການສຶກສາໂດຍສະຖາບັນການສຶກສາແຫ່ງຊາດ ກ່ຽວກັບ ວິທະຍາສາດ ໄດ້ສະແດງໃຫ້ເຫັນແນວໂນ້ມທີ່ກວ້າງຂວາງທີ່ຕ້ອງ ການຢາກໄດ້ຮັບຄວາມສົນໃຈ ທ່ານ ສຕວດ ພິມ ນັກວິທະຍາສາດອະນຸລັກທຳມະຊາດ ຢູ່ມະຫາວິທະຍາໄລ ດູກ ໄດ້ກ່າວວ່າ “ຂ້າ ພະເຈົ້າໝາຍຄວາມວ່າ, ສິ່ງທີ່ພວກເຮົາກຳລັງເຮັດຕໍ່ໂລກນີ້ແມ່ນໄດ້ກໍ່ໃຫ້ເກີດການທຳລາຍຢ່າງມະຫາສານໃນທຸກວິທີທາງ, ແລະ ຂ້າພະເຈົ້າຄິດວ່າພວກເຮົາຕ້ອງຄວບຄຸມມັນ ” ທ່ານ ພິມ ກ່າວວ່າ ບັນດານັກວິທະຍາສາດຕ້ອງການຂໍ້ມູນເພີ່ມເຕີມ ແລະ ລາຍລະອຽດ ເພື່ອສຶກ ສາຄວາມເປັນຫ່ວງທີ່ເພີ່ມຂຶ້ນ ກ່ຽວກັບ ຕ່ອງໂສ້ອາຫານ ບັນດານັກຊ່ຽວຊານເວົ້າວ່າ ຄວາມຫຼາກຫຼາຍທາງຊີວະພາບ ແມ່ນອົງປະກອບທີ່ສຳຄັນຕໍ່ສານອາຫານ ອົງການກອງທຶນສັດປ່າໂລກ ເວົ້າວ່າ ປະມານສາມພັນລ້ານຄົນໃນທົ່ວໂລກກາງຕໍ່ອາໄສທາດໂປຣຕີນຈາກປາທີ່ຖືກລ້ຽງ ຫຼື ຈັບໄດ້ໃນນໍ້າ